laion/Wikipedia-Exotic huggingface dataset:
ברינואה

ברינואה (בצרפתית: Brunoy ‏האזנה‏Ⓘ‏) היא קומונה בפרברים הדרום-מזרחיים של פריז, במרחק 20.6 ק"מ ממרכז פריז. ההתיישבות הראשונה בברינואה הייתה בשנת 638. במקום שוכנת קהילה של חסידי חב"ד משנת 1946, אשר הקימו שם ישיבת תומכי תמימים ליובאוויטש. אנגליה רייגט ובאנסטד, סארי, אנגליה פורטוגל אספינאו, פורטוגל גרמניה ויטליש, גרמניה מדיה וקבצים בנושא ברינואה בוויקישיתוף אתר האינטרנט הרשמי של ברינואה (בצרפתית) הרב ש. אהרונזון, עיירה חסידית קרובה לפריז, הפרדס, תשרי תשכ"ז, באתר אוצר החכמה ברינו (צרפת), דף שער בספרייה הלאומית ישיבת ברינוא-צרפת, Brunoy Yeshiva  :: Yeshiva Brunoy, www.yeshivabrunoy.com ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו.
סטלה דמסוס

סטלה דמסוס (באנגלית: Stella Damasus; נולדה ב-24 באפריל 1978) היא שחקנית קולנוע וזמרת ניגרית. היא הייתה מועמדת לפרס האקדמיה האפריקאית לקולנוע לשחקנית הטובה ביותר ב-2009. היא זכתה בפרס השחקנית הטובה בפרסי הבידור של ניגריה ב-2007 וב-2012 היא זכתה בפרס השחקנית הטובה ביותר עבור תפקידה בסרט Two Brides and a Baby בפרסי הקולנוע של אקדמיית אייקון הזהב ביוסטון, טקסס. דמסוס נולדה בבנין סיטי, מדינת אדו שבניגריה. יש לה ארבע אחיות. בגיל 13, היא עברה לאסאבה, במדינת דלתא עם המשפחה שלה,שם סיימה את לימודי התיכון. היא סיימה תואר באמנויות התיאטרון באוניברסיטת לאגוס. דמסוס נישאה לבעלה הראשון, ג'איה אבודרין, בגיל 21 בשנת 1999. לזוג היו שתי בנות לפני שג'איה נפטר באופן פתאומי ב-2005. דמסוס נישאה בשנית בשנת 2007, לאמיקה נזריבה. הנישואים נמשכו שבעה חודשים לפני שהשניים הגיעו להסכמה הדדית להתגרש. ב-2011, היא התחילה מערכת יחסים עם מפיק ובמאי נוליווד, דניאל אדמינוקאן; בני הזוג יחד מאז. מערכת היחסים שלהם עוררה מחלוקת רבה בניגריה וברחבי אפריקה כי השניים מעולם לא הודו באופן ציבורי שהם ביחד, עד ל-2014. דמסוס התחילה את הקריירה שלה בתור זמרת בלאגוס, שם עבדה כזמרת הקלטות באולפני קלינק הידועים, שבבעלות הבמאי קינגסלי אוגורו. במסגרת זו היא הגיע לפסגת עבודת הפרסום, ושרה את הג'ינגלים המשודרים ביותר בטלוויזיה וברדיו בניגריה. הופעתה הראשונה כשחקנית הייתה בסרט הניגרי Abused ב-1992. אך היא זכתה להכרה ציבורית עם סרטה השני, Breaking Point שהופק על ידי אמם איסונג ובוים על ידי פרנסיס אגו. הסרט הזניק אותה לסטטוס של כוכבת-על בניגריה. מאז, היא כיכבה ביותר מ-70 סרטים. בנוסף, היא המייסדת השותפה של I2radio ומארחת שני פודקאסטים, "Undiluted with Stella Damasus" ו-"When Women Praise". אתר האינטרנט הרשמי של סטלה דמסוס סטלה דמסוס, ברשת החברתית פייסבוק סטלה דמסוס, ברשת החברתית אקס (טוויטר) סטלה דמסוס, ברשת החברתית אינסטגרם סטלה דמסוס, סרטונים בערוץ היוטיוב סטלה דמסוס, במסד הנתונים הקולנועיים IMDb (באנגלית) סטלה דמסוס, באתר MusicBrainz (באנגלית) Adetu, Bayo (24 באפריל 2012). "At 34, Stella Damasus Has No Regrets". P.M. News. Lagos, Nigeria. {{cite news}}: (עזרה) Ayakoroma, Barclays Foubiri (2015). Trends in Nollywood: A Study of Selected Genres UPCC book collections on Project MUSE. Kraft Books. ISBN 978-9-78-9182-01-5. "Nigeria Entertainment Awards 2007". "Biography at OnlineNigeria.com". "Stella Damasus: Daniel Ademinokan Left His Wife Bcos I Love Him, Our Marriage 'll Last Forever | NaijaGistsBlog Nigeria, Nollywood, Celebrity ,News, Entertainment, Gist, Gossip, Inspiration, Africa". naijagists.com. "Quick Fact: Stella Damasus first appeared in 'Abused' in 1992". Nigerian Entertainment Today. "Damasus-Aboderin's first movie". אורכב מ-המקור ב-18 בספטמבר 2009. {{cite web}}: (עזרה) "List of movies by Stella Damasus-Aboderin at the Internet Movie Database". "Affairs Of The Heart Watch Stella Damasus and Joseph Benjamin in new movie". Pulse Nigeria. Gbenga Bada.
אקווה ג'וגינג

אקווה ג'וגינג (ריצה במים עמוקים) היא פעילות טיפולית במים שמטרתה לחזק את השרירים הפושטים והכופפים של מפרקי הרגל (ירך, ברך וקרסול) במטרה לשקם תפקוד הליכה אצל פגועי רצועות (במיוחד צולבות) בברכיים, ואצל נפגעי מחלות ראומטיות. הפעילות נעשית על ידי תרגילי הליכה שונים שמתבצעים במים עמוקים (בסיוע מאזן ציפה) ובמים רדודים. טיפול באקווה ג'וגינג עשוי להמשך מספר שבועות עד חודשים, במהלכם תוכנית הטיפול נבנית באופן הדרגתי ומבוקרת על ידי יכולת ההליכה מחוץ למים. הפעילות מתחילה עם ירידתו של המשתקם מהמיטה (לאחר תקופת שכיבה ומנוחה מוחלטת), וממשיכה עד לשיקום מרבי של תפקוד ההליכה. בראשית הפעילות המשתקם ילך במים עמוקים בלבד. לאחר שבועות אחדים הוא יעבור לפעילות במים רדודים עם נשיאת משקל רבה יותר, בד בבד עם תרגול ההליכה ביבשה. את הפעילות יש להתחיל ולסיים עם תרגילי התעמלות במים שיכללו בעיקר מתיחות של הרגלים והגו. במשך כל הפעילות יש להקפיד הקפדה רבה על ביצוע כל התרגילים על-פי התוכנית, תוך זהירות רבה שלא להפעיל כוחות על הברך במישור החזיתי, אלא כמידת האפשר במישור החיצי (מאחורה, קדימה, ולהפך) בלבד. הפעילות מאמצת למדי את מערכת הלב-ריאה, וניתן להגיע בנקל לדופק עבודה גבוה ברמות שבין 170-220 פעימות לדקה. על כן יש להיזהר בייחוד עם אוכלוסייה מבוגרת ולשלול, על ידי בדיקה רפואית מתאימה, קיומם של ליקויים במערכת הלב-ריאה. אליפות העולם באקווה ג'וגינג סיבות לג'וגינג איך לבצע ג'וגינג 9 שבועות של ריצת מים להישאר בכושר בזמן פציעה
מקסים לוי

מקסים לוי (11 בפברואר 1950 - 11 באוקטובר 2002) היה חבר הכנסת וראש עיריית לוד. נולד ברבאט שבמרוקו. אחיו של דוד לוי. בגיל שבע עלה ארצה עם משפחתו. לאחר שגדל והתחנך בלוד, עשה את שירותו הצבאי במשמר הגבול. מיד עם שחרורו החל לעבוד בתעשייה האווירית, שם נבחר לתפקיד יו"ר ועד העובדים של הארגון הגדול במדינה. בשנת 1978 בגיל 28 בלבד, נבחר לוי לראשונה למועצת עיריית לוד וכיהן בתפקיד סגן ראש העירייה. בשנת 1983 הצליח להיבחר לתפקיד ראש עיריית לוד מטעם הליכוד, תפקיד בו החזיק עד לשנת 1996. התחום העיקרי בו פעל היה תחום החינוך והתרבות וביוזמתו נבנו בתי ספר ומתנ"סים רבים. במקביל לתפקידו כראש עירייה, נבחר לוי בשנת 1989 לתפקיד יו"ר מרכז השלטון המקומי בישראל וכדירקטור בחברה למשק וכלכלה. בשנת 1996, הצטרף למפלגת גשר שהקים אחיו דוד לוי ונבחר לכנסת ה-14 במסגרת הליכוד-גשר-צומת. בהמשך נבחר אף לכנסת ה-15 ברשימת ישראל אחת (הרשימה המשותפת של מפלגת העבודה, גשר ומימד). הוא מילא שורה של תפקידים בכנסת, כיושב ראש ועדת העבודה והרווחה, כחבר בוועדות הפנים, הכספים, איכות הסביבה, הבריאות ועוד, והגיע עד לתפקיד סגן יושב ראש הכנסת ה-15. מרבית החקיקה שקידם הייתה בתחום החברתי. מאז נבחר לוי כחבר כנסת ועזב את תפקידו כראש העירייה, התדרדרה העיר עד אשר מונתה לה ועדה קרואה. בשנת 2002 נענה להפצרותיהם של אנשי חינוך, מנהלי בתי ספר ומנהלי מתנ"סים שקראו לו לחזור ולהציל את לוד. בבחירות שהתקיימו בחודש מאי 2002, נבחר שוב לתפקיד ראש עיריית לוד ברוב גדול, והתפטר מהכנסת. בארבעת חודשי כהונתו המחודשת כראש העיר ועד מותו, הצליח להביא לכך שממשלת ישראל תכיר בצרכים של לוד ברמה הלאומית, לא רק המוניציפלית. הופעלה תוכנית רב צדדית לקידום והבראת העיר, שבמסגרתה משרד ראש הממשלה לקח על עצמו את האחריות לתיאום בין כל הגופים השונים. מיד עם כניסתו לתפקיד ראש העירייה, החל בביצוע עבודות שונות לרווחת תושביה בתחומים שונים הכוללים בין היתר: ניקיון ושיפוצים בשכונות ובכניסות לעיר, קרצוף וריבוד כבישים, הגברת הביטחון האישי של התושבים, שיפוץ מוסדות החינוך ותיקון ליקויי הבטיחות. בליל שבת, 11 באוקטובר 2002, הלך לוי לעולמו בגיל 52, לאחר שלקה בליבו. הוא הותיר אחריו את אשתו כרמלה, ושלושה ילדים. על שמו נקרא תיכון בשכונת גני אביב שבלוד, וכן היכל התרבות של העיר. מקסים לוי, באתר הכנסת מקסים לוי, באתר כנסת פתוחה יורם סבו, מקסים. אח קטן יש לדוד לוי, כותרת ראשית, 15 ביוני 1983 אלי סניור, ראש עיריית לוד מקסים לוי מת מהתקף לב, באתר ynet, 13 באוקטובר 2002 מזל מועלם, היום בחירות בלוד; המקובל כדורי תומך במועמד מתחרה בש"ס, באתר הארץ, 14 במאי 2002 שרון קדמי, ‏מקסים לוי שנבחר לראשות עיריית לוד - מתפטר מהכנסת, באתר גלובס, 15 במאי 2002 תמרה טראובמן, ראש העיר לוד מקסים לוי מת מהתקף לב, באתר הארץ, 11 באוקטובר 2002
שמואל סגל

האם התכוונתם ל... שמואל סגל לנדא – אב בית דין פראג בשנים תקנ"ג-תקצ"ה שמואל סגל (שחקן) – שחקן תיאטרון הבימה שמואל סגל (רב) – הרב האשכנזי של חברון בשנים תק"צ-תר"ט הברון שמואל סם סגל (אנ'), רופא ופוליטיקאי מטעם מפלגת הלייבור, שהיה סגן הלורד יושב הראש בבית הלורדים הבריטי.
ג'מיימה סומגונג

ג'מיימה ג'לאגט סומגונג (באנגלית: Jemima Jelagat Sumgong; נולדה ב-21 בדצמבר 1984) היא אתלטית קנייתית, האלופה האולימפית (ריו דה ז'ניירו 2016) בריצת מרתון. זוכת מרתון לונדון (2016), מרתון רוטרדם (2013) ומרתון לאס וגאס (2006) וסגנית מרתון בוסטון (2012) ומרתון ניו יורק (2014). סומגונג הורשעה בשימוש באימרוץ והורחקה בשנת 2017 ל-4 שנים מתחרויות וזאת לאחר שנימצאה חיובית גם בשנת 2012. סומגונג נולדה וגדלה במחוז ננדי בקניה. במרתון לאס וגאס שנערך בשנת 2006 היא זכתה במדליית זהב בתוצאה של 2:35:12 שעות. במרתון בוסטון שנערך ב-16 באפריל 2012 היא זכתה במדליית כסף בתוצאה של 2:31:52 שעות, שתי שניות בלבד אחרי בת ארצה שרון צ'רופ (2:31:50 שעות) ולפני בת ארצה ג'ורג'ינה רונו (2:33:09 שעות). במרתון רוטרדם שנערך ב-14 באפריל 2013 זכתה סומגונג במדליית זהב בתוצאה של 2:23:27 שעות. במרתון שיקגו שנערך ב-13 באוקטובר היא זכתה במדליית כסף בשיא אישי חדש של 2:20:48 שעות, אחרי בת ארצה ריטה ג'פטו (2:19:57 שעות). במרתון בוסטון שנערך ב-12 באפריל 2014 זכתה סומגונג במדליית ארד בשיא אישי חדש של 2:20:41 שעות. במרתון ניו יורק שנערך ב-2 בנובמבר היא זכתה במדליית כסף בתוצאה של 2:25:10 שעות, 3 שניות אחרי בת ארצה מרי קייטני (2:25:07 שעות). במרתון לונדון שנערך ב-24 באפריל 2016 זכתה סומגונג בתוצאה של 2:22:58 שעות, וכל זאת למרות שנפלה לקראת סיום הריצה, אך סיימה בפיניש חזק לפני טיגיסט טופה מאתיופיה (2:23:03 שעות) ובת ארצה פלורנס קיפלאגט (2:23:39 שעות). ב-14 באוגוסט היא זכתה במדליית זהב באולימפיאדת ריו דה ז'ניירו בריצת מרתון בתוצאה של 2:24:04 שעות, לפני יוניס קירווה מבחריין (2:24:13 שעות) ומארה דיבאבה מאתיופיה (2:24:30 שעות) ובכך הייתה לקנייתית הראשונה שזכתה במדליית זהב אולימפית בריצה זו. ב-6 באפריל 2017 נמצאה סומגונג חיובית לאריתרופואטין (EPO) ומאחר וכבר נמצאה חיובית בשנת 2012 לפרדניזון היא קיבלה עונש הרחקה מתחרויות ל-4 שנים. מדיה וקבצים בנושא ג'מיימה סומגונג בוויקישיתוף ג'מיימה סומגונג, באתר הוועד האולימפי הבין-לאומי ג'מיימה סומגונג, באתר olympedia.org ג'מיימה סומגונג, באתר התאחדות האתלטיקה הבין-לאומית ג'מיימה סומגונג, באתר Track and Field (נשים) מרתון רוק אנד רול לאס וגאס (ויקיפדיה באנגלית) מרתון בוסטון 2012 (ויקיפדיה באנגלית) רשימת הזוכות והזוכים במרתון רוטרדם (ויקיפדיה באנגלית) רשימת הזוכות והזוכים במרתון שיקגו (ויקיפדיה באנגלית) מרתון בוסטון 2014 (ויקיפדיה באנגלית) מרתון ניו יורק 2014 (ויקיפדיה באנגלית) מרתון לונדון 2016 (ויקיפדיה באנגלית)
קרייזלר ביי קרייזלר

קרייזלר ביי קרייזלר (באנגלית: Chrysler by Chrysler) היא מכונית סלון מתוצרת יצרנית הרכב האוסטרלית קרייזלר אוסטרליה ("Chrysler Australia" (אנ')) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין השנים 1971–1976. 4 דלתות - סלון 2 דלתות - הרדטופ (דגם "CH") "CH Series" (יוצרה מנובמבר 1971) "CJ Series" (יוצרה ממאי 1973) "CK Series" (יוצרה מאוקטובר 1975) "קרייזלר ביי קרייזלר" דגם "CH" בתצורת 2 דלתות הרדטופ "קרייזלר ביי קרייזלר" דגם "CH" בתצורת 2 דלתות הרדטופ "קרייזלר ביי קרייזלר" דגם "CH", שנת 1971 בתצורת 2 דלתות הרדטופ "קרייזלר ביי קרייזלר" דגם "CH", שנת 1971 בתצורת 2 דלתות הרדטופ "קרייזלר ביי קרייזלר" דגם "CH" בתצורת 2 דלתות הרדטופ "קרייזלר ביי קרייזלר" דגם "CH" בתצורת 2 דלתות הרדטופ "קרייזלר ביי קרייזלר" דגם "CJ" סדאן "קרייזלר ביי קרייזלר" "קרייזלר ביי קרייזלר" דגם "CJ" סדאן - מבט לתא הנהג "קרייזלר ביי קרייזלר" דגם "CJ" סדאן, שנת 1974 "קרייזלר ביי קרייזלר" דגם "CJ" סדאן, שנת 1974 "קרייזלר ביי קרייזלר" דגם "CJ" סדאן, שנת 1974 קרייזלר Chrysler VIP מדיה וקבצים בנושא קרייזלר ביי קרייזלר בוויקישיתוף "קרייזלר ביי קרייזלר" (chrysler_by_chrysler_ch) uniquecarsandparts.com.au/car_info_chrysler_by_chrysler_ch Joe Kenwright, 1971-73 CH Chrysler by Chrysler 360 Hardtop, Australian Muscle Car, Issue 42, pages 86 to 90
יעקב מזור

יעקב מזור (נולד בשנת 1935) הוא חוקר מוזיקה חסידית, מוזיקת כליזמר ושירי ארץ ישראל. מזור למד כינור, תיאוריה וקומפוזיציה במחלקה לתיאוריה באקדמיה ע"ש רובין בירושלים. בעל תואר מוסמך במוזיקולוגיה מאוניברסיטת בר-אילן; נושא עבודת הגמר שלו היה: "מקומו של הרפרטואר המוזיקלי המסורתי בחתונה של יהודי גרוזיה. מזור החל כבר בשנות ה-60 באיסוף ושימור אלפי ניגוני חסידים. הוא הוציא לאור תווים של 101 ניגונים מתוכם יחד עם אנדרה היידו בספר שם 'אוצר החסידות'. מזור מורה לנגינת כינור ולתאוריה באקדמיה למוסיקה ע"ש רובין, ומורה למקצועות סולפג' וקונטרפונקט, ומרצה למוזיקה באוניברסיטת בר-אילן. חוקר במרכז לחקר המוזיקה היהודית משנת 1966. אוצר בארכיון הצליל הלאומי בספרייה הלאומית משנת 1987 עד שנת 2000. התחתן עם צילה, בתו של אברהם יערי. שירת הפיוטים באירועי החתונה הגרוזינית כחלק מהפעילות המוזיקלית הכללית, האוניברסיטה העברית, 1980 מקומו של הרפרטואר המוזיקלי המסורתי בחתונה של יהודי גאורגיה, אוניברסיטת בר-אילן, 1983 מסורת הכליזמרים בארץ ישראל, מרכז לחקר המוזיקה היהודית, האוניברסיטה העברית, 2000 כוחו של הניגון בהגות החסידית ותפקידיו בהווי הדתי והחברתי, הוצאת ספרים יובל, 2002 ספר הניגונים חלק ג', בשיתוף עם איתן אביצור, תש"מ 'הלילות בכנען, שירי ראשונים (1882-1946)' 'הניגון החסידי בפי החסידים' 'מסורת הכליזמרים בארץ ישראל' 'ניגוני שמחה וריקוד של החסידים: אנתולוגיה של מסורות מוזיקה בישראל' יעקב מזור באתר המרכז לחקר המוזיקה היהודית רשימת הפרסומים של יעקב מזור, בקטלוג הספרייה הלאומית רשימת המאמרים של יעקב מזור באתר רמב"י יעקב מזור, מן הניגון החסידי אל הזמר הישראלי, קתדרה גיליון 115, ניסן תשס"ה יעקב מזור, השושלות החסידיות, הטקסטים שבפיהן וזמרתן, באתר הפיוט והתפילה, תמוז תשס"ח. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
מזיד

ההגדרה המילולית של מזיד - חוטא בזדון, דומה להגדרתו בהלכה היהודית, בעוד בחוק העונשין מעשה במזיד מנמיך את דרגת היסוד הנפשי הנדרש להרשעה בביצוע העברה, ממעשה הנעשה "בכוונה תחילה" למעשה שמספיק שנעשה "בפזיזות" (אדישות, קלות דעת). פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בהלכה, מזיד הוא אדם שעבר על אחת ממצוות ה'לא תעשה', בכוונה. שידע שהמעשה שעושה הוא מעשה עבירה, וידע שזמן זה הוא זמן האסור בעשיית המעשה. בניגוד לשוגג שלא ידע שמעשה זה הוא מעשה אסור, או שלא ידע שזמן זה הוא זמן אסור. מי שעבר במזיד על אחת מהעבירות, עונשו תלוי בסוג העבירה שעבר, וכן תלוי אם היו עדים והתראה. עונש העובר במזיד שונה מעבירה לעבירה, ישנם עבירות שהעובר עליהם חייב מיתת בית דין, ויש עבירות שחייב עליהם מיתה בידי שמים, או כרת. עונש רוב העבירות קל יותר וחייב עליהם מלקות בלבד. בהלכות תערובות בדין ביטול איסור לכתחילה נערכו דיונים וניתנו גדרים לשוגג (וכתוצאה מכך גם למזיד): אם לא הבחין כלל שבפעולה שהוא עושה הוא מבטל את איסור. אם טעה בדין, כלומר שחשב שמותר לבטל איסור - לפי הט"ז אף זהו בכלל שוגג, וכך הסכימו רוב הפוסקים. ידע שהאיסור שייך במקרה הנדון, אך שכח מכך ועבר עליו. לפי פמ"ג, ערוך השולחן, כה"ח (מא) ועוד אחרונים ומוסכם למעשה. ערך מורחב – התראה (הלכה) העובר במזיד על אחד מהלוואים מתחייב בעונש, ישנם לאווים שהעונש עליהם מיתה, וישנם לאוים שהעונש עליהם הוא מלקות. אך ישנם שני תנאים הנצרכים, על מנת שבית הדין יוכלו להעניש את החוטא באחד מהעונשים הללו, הראשון הוא שני עדים שאכן האדם עבר על העבירה במזיד. ותנאי שני הוא שהתרו בו קודם שעבר את העבירה (או תוך כדי דיבור לאחר העבירה), תוכן ההתראה היא שידע שהמעשה זו שעושה הוא עובר על אחת מהעבירות שבתורה, ועונשו הוא במלקות או מיתה. במקרה ואחד מתנאים אלו חסר, אין בית הדין רשאים לעונשו. ערכים מורחבים – מיתה בידי שמים, כרת, מיתת בית דין כאמור כאשר העבירה נעשית במזיד ישנם עונשים שונים, בהתאם לחומרת העבירה. בספרו משנה תורה מפרט הרמב"ם 43 חטאים שהמזיד חייב כרת או מיתת בית דין. ישנם קצת לאווים שאף שהאדם העובר עליהם חייב אך אין עליהם עונש בידי אדם של כרת או מיתת בית דין, אף שעבר עליהם במזיד ובעדים והתראה. והעונש עליהם הוא 'בידי שמים' בלבד, בכלל לאווים אלו ניתן למנות את האוכל מאכל. במקביל למזיד, ישנם עוד אפשריות נוספות לעבור עבירה: . שוגג - אדם שלא ידע שהמעשה אסור, או שלא ידע את פרטיו. אונס - אדם שהוכרח ונכפה עליו לעבור את המעשה, דוגמה: אדם שאיימו עליו במוות לאכול מאכל אסור, אדם שחייב לאכול משום סכנת נפשות (בולמוס - שלא אכל זמן רב, או חולה שהמאכל היחיד שהוא מסוגל לאכול מצד מרקמו וצורתו הוא מאכל שאינו כשר) - אותו אדם יודע שאסור לו, מכיר בחומרת המעשה אך לעיתים אין בידו ברירה אחרת, אלא לאכול את המאכל המדובר. מתעסק - במקרה והאדם חשב שהמעשה לפניו הוא מעשה מותר, כגון החותך ירק שחשב שהוא חתוך, והתברר שאינו חתוך. דין המתעסק שפטור מלבד המתעסק באיסורי ערווה ואיסורי אכילה. מזיד, ב"אנציקלופדיה יהודית" באתר "דעת" יו"ד צט ט. כך כתבו הרב אליעזר מלמד בפניני הלכה שבת כו ז ובהרחבות ובספר הצבא כהלכה לג, 12; שכל שידוע לאדם שלא בירר היטב את ההלכה אינו נחשב שוגג. ולכן חילוני שיודע שהמעשה שעושה אסור לפי התורה, ודאי נחשב מזיד. ורק אם לא שמע כלל שמעשה מסוים אסור אצל שומרי המצוות דינו כשוגג. ובכל מקרה שיש מקום לחשוש שאם אחרים יהנו ממעשיהם אזי שוב יעשו את העבירה בעתיד, אסור להנות משום לפני עיור. משב"ז יו"ד צט ט. יו"ד צט כג. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
נועם דדון

נועם דדון (נולד ב-20 ביוני 2005) הוא זמר ישראלי ונציג ישראל באירוויזיון הילדים 2018 עם השיר "ילדים כאלה". נועם דדון נולד בישראל, ומתגורר בירוחם. דדון התפרסם ב-2015, בעונה השלישית של "בית ספר למוסיקה". שם עבר את האודישנים והיה התלמיד של הזמרת שרית חדד. הוא הגיע לשלב הגמר של התוכנית וסיים במקום השני. באפריל 2016 פרסם את שירו הראשון "לחלום אותך". חודשיים אחר כך יצא לרדיו הדואט שביצע עם איציק שמלי לשירו השני "רגע מושלם". באוקטובר 2016 הופיע בערוץ הראשון בספיישל "כשהיינו ילדים" יחד עם ילדי בית הספר למוזיקה בשיר הנושא של התוכנית "ראש כרוב" ב-11 בפברואר 2018 פרסם את שירו "הלילה תלבשי לבן". ב-6 בספטמבר 2018 השתתף דדון בקדם-אירוויזיון הילדים 2018 שנערך בתיאטרון ראסל בעיר רמת גן ושודר בטלוויזיה ב-2 באוקטובר 2018. בקדם, ביצע דדון את השיר "מחכה" של הזמרת ריטה. דדון זכה במקום הראשון ונבחר לייצג את ישראל באירוויזיון הילדים 2018. ב-8 באוקטובר 2018 פורסם השיר שדדון יבצע באירוויזיון הילדים 2018 "ילדים כאלה" שכתב והלחין עדן חסון שבמקור גם ביצע אותו. ובסוף הוא זכה במקום ה-14 באירוויזיון הילדים 2018. ב-24 ביוני 2018 הוציא ביחד עם הזמר נתנאל את השיר "אל תשכחי אותנו" של מיסטר הרי, במסגרת הפרויקט "אבק של כוכבים" לחידוש של הלהיטים הגדולים והבלתי נשכחים במוזיקה הישראלית. ב-19 בפברואר 2019 פרסם את שירו "ימים טובים". אירוויזיון הילדים 2018 ישראל באירוויזיון הילדים מדיה וקבצים בנושא נועם דדון בוויקישיתוף נועם דדון, ברשת החברתית פייסבוק נועם דדון, ברשת החברתית אינסטגרם נועם דדון, סרטונים בערוץ היוטיוב נתנאל ונועם דדון – אל תשכחי אותנו, סרטון בערוץ "אבק של כוכבים – נתנאל ונועם דדון", באתר יוטיוב (אורך: 04:04)
טבלואיד

האם התכוונתם ל... פורמט טבלואיד – פורמט נייר המשמש בהוצאה לאור של עיתונים צהובון – עיתון אקטואליה שפרסומיו שמים את ערך הבידור מעל ערך האובייקטיביות
טקס פרסי אוסקר ה-76

טקס פרסי אוסקר ה-76 (באנגלית: 76th Academy Awards) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 2003 נערך בתיאטרון קודאק שבלוס אנג'לס, קליפורניה, ב-29 בפברואר 2004. השחקן בילי קריסטל הנחה את הטקס בפעם השמינית שלו. סרט הפנטזיה "שר הטבעות: שיבת המלך" זכה בכל 11 פרסי האוסקר להם היה מועמד, כולל פרסי הסרט הטוב ביותר, הבמאי הטוב ביותר והתסריט המעובד הטוב ביותר. בכך השווה הסרט את שיא טקס האוסקר במספר הזכיות לסרט, לצד "בן חור" (1959) ו"טיטניק" (1997) אשר זכו גם הם ב-11 פרסים. במהלך הטקס הוענק פרס אוסקר לשם כבוד לבמאי, לתסריטאי ולמפיק בלייק אדוארדס. אתר האינטרנט הרשמי של טקס פרסי האוסקר טקס פרסי אוסקר ה-76, במסד הנתונים הקולנועיים IMDb (באנגלית) רשימת הזוכים המלאה, באתר הרשמי
הלשכה הלאומית למחקר כלכלי

הלשכה הלאומית למחקר כלכלי (באנגלית: National Bureau of Economic Research;‏ NBER) הוא ארגון אמריקאי פרטי ללא כוונת רווח, ועוסק בחקר הכלכלה, ובפרט הכלכלה האמריקנית. המושב נמצא בקיימברידג', מסצ'וסטס. הארגון נוסד בשנת 1920. הארגון הוא ארגון המחקר הכלכלי הגדול ביותר בארצות הברית. רבים מחברי הארגון קיבלו פרס נובל לכלכלה. ג'נט ילן ג'וזף שטיגליץ פול קרוגמן ג'ורג' אקרלוף ג'יימס הקמן דניאל מקפאדן רוברט קרהרט מרטון מיירון שולס רוברט לוקאס גארי בקר רוברט פוגל מילטון פרידמן ג'ורג' סטיגלר סיימון קוזנץ לודוויג פון מיזס רוברט בארו מדיה וקבצים בנושא הלשכה הלאומית למחקר כלכלי בוויקישיתוף אתר האינטרנט הרשמי של הלשכה הלאומית למחקר כלכלי (באנגלית) הלשכה הלאומית למחקר כלכלי, ברשת החברתית אקס (טוויטר)
שרגא פביוס פופלס

שרגא פביוס פופלס (1 ביולי 1843 - 23 במרץ 1912) (קרוי גם: שרגא פייביש פופלס, פופליס או פופלעס) היה מראשוני הרופאים בירושלים ומחלוצי רופאי הילדים בירושלים, עבד כרופא ראשי בבית החולים ביקור חולים, ולאחר מכן כממלא מקום מנהל בית חולים שערי צדק. פופלס נולד בקרקוב שבפולין (אז גליציה האוסטרית), לאביו מנחם שהיה חייט.. פופלס גדל בבית דתי ושמר בקפדנות על מצוות הדת. נזהר במשך שנות לימודו בכל חוקי היהדות ובשמירת שבת ואפילו בבחינותיו נזהר לבל יחלל שבת. למד בבית המדרש לרבנים בברסלאו, ובסיום לימודיו האוניברסיטאיים הוסמך לד"ר לפילוסופיה. בהמשך עבר לווינה שם סיים את לימודי הרפואה באוניברסיטת וינה והמשיך לעבוד שנתיים בקליניקה האוניברסיטאית למחלות ילדים. ב-1868 התחתן פופלס עם רבקה לבית נוספלד. ב-1872 עלו בני הזוג פופלס לארץ ישראל, לאחר שהוזמן על ידי חברת התמיכה של יהודי פרנקפורט ואמסטרדם לשמש כרופא בירושלים. פופלס עבד בבית החולים ביקור חולים, בשנותיו הראשונות נוהל בית החולים על ידי רופאים נוצרים, ורק בשנת 1873 החל לעבוד בו הרופא היהודי פופלס. באותה שנה הכיל בית החולים 18 מיטות, והוא שימש בעיקר לטיפול במצורעים. סכסוכים פנימיים בבית החולים "ביקור חולים" גרמו לפרישתו של מיכל הכהן, מזכיר המוסד (בתואר "סופר"), והוא לקח אתו את ספר הכתובות של הנדבנים בחוץ-לארץ ומסרו למתחרים מ"משגב לדך". גבאי הפרושים עשו בבית החולים כבתוך שלהם, איימו על חולים ורופאים ואף גירשו אותם ואחד מהם אף הכה את השומר וסילק מבית החולים את הרופא הראשי, הד"ר פופלס. פופלס עבר לבית החולים "שערי צדק", עבד כרופא ילדים וכרופא כללי ומילא את מקום מנהל בית החולים הד"ר משה וולך. בשבתות היה מבקר את החולים עם הרוקח גמליאל שלאנק ואומר לרוקח את הרצפט בעל פה לבל יצטרך לכתוב. פופלס נמנע מלקחת שכר טרחה בשבת. פופלס פרסם מאמרים בעיתונות הרפואית שבאוסטריה על מחלות ילדים. ב-1912 פופלס נפטר בירושלים. פופלס נטמן בבית הקברות היהודי בהר הזיתים. על מצבתו נכתב: "שרגא פייביש פופלס". פופלס הניח שני בנים: אליעזר, משה שהיה מהנדס, ובת: ביילה נטקין (נפטרה בשנת 1952). על שמו רחוב במרכז ירושלים. נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, ערך: פופלס, שרגא פביוס, עמודים 328-329 דוד תדהר (עורך), "ד"ר שרגא פופלס", באנציקלופדיה לחלוצי הישוב ובוניו, כרך ד (1950), עמ' 1706 "רופאים וחולים בירושלים של פעם" מרדכי נאור ירושלים", חבצלת, גל' 6, 28 בנובמבר 1875. נשמה - הנצחה וזיכרון - שרגא פייביש פופלס neshama.net/memorials/173501 אליעזר פופליס - נפטר ט"ו אב תש"ג (1942) כרטיס קבר: אליעזר פופליס » הר הזיתים, ירושלים סיורים בלב ירושלים - מביקור חולים לשערי צדק - בעקבות הרופאים וראשית המערכת הרפואית בירושלים jerusalem-old-city.org מביקור חולים לשערי צדק youtoo.co.il/deals/view